การจัดการ

โครงสร้างการจัดการบริษัท ทรัพย์ศรีไทย จำกัด (มหาชน) ของปี 2554

คณะกรรมการบริษัทและบริษัทย่อย

+---+----------------+----------------+--------------+--------------+
| ล | ชื่อ             | ตำแหน่งกรรมการ  | ต            | ต            |
| ำ |                |                | ำแหน่งกรรมการ | ำแหน่งกรรมการ |
| ด |                | บมจ. ทรัพย์ศรีไทย |              |              |
| ับ |                |                | บจ. เอส เอส  | บจ.          |
|   |                |                | ที คลังสินค้า    | อ            |
|   |                |                |              | ุตสาหกรรมวิวัฒน์ |
+---+----------------+----------------+--------------+--------------+
| 1 | นายแก้วขวัญ      | ประธานกรรมการ  | -            | -            |
| . | วัชโรทัย*        | และกรรมการอิสระ |              |              |
+---+----------------+----------------+--------------+--------------+
| 2 | นายสมโภชน์      | กรรมการ        | -            | -            |
| . | อินทรานุกูล*      | และกรรมการอิสระ |              |              |
+---+----------------+----------------+--------------+--------------+
| 3 | นางจิตรา ถาวระ* | กรรมการ        | -            | -            |
| . |                | และกรรมการอิสระ |              |              |
+---+----------------+----------------+--------------+--------------+
| 4 | นายสุรพงษ์       | กรรมการ        | -            | -            |
| . | ไพสิฐพัฒนพงษ์     | และกรรมการอิสระ |              |              |
+---+----------------+----------------+--------------+--------------+
| 5 | นายศุภสิทธิ์       | กรรมการ        | กรรมการ      | กรรมการ      |
| . | สุขะนินทร์**      |                |              |              |
+---+----------------+----------------+--------------+--------------+
| 6 | นายปิลัญชัย       | กรรมการ        | กรรมการ      | กรรมการ      |
| . | ประดับพงศ์       |                |              |              |
+---+----------------+----------------+--------------+--------------+
| 7 | นายสัมฤทธิ์       | กรรมการ/       | กรรมการ      | กรรมการ      |
| . | ตันติดิลกกุล**     |                |              |              |
|   |                | เ              |              |              |
|   |                | ลขานุการบริษัท*** |              |              |
+---+----------------+----------------+--------------+--------------+
| 8 | นางอินทิรา       | กรรมการ        | -            | -            |
| . | สุขะนินทร์**      |                |              |              |
+---+----------------+----------------+--------------+--------------+
| 9 | นางสาวดวงดาว   | กรรมการ        | -            | -            |
| . | ชินธรรมมิตร์**    |                |              |              |
+---+----------------+----------------+--------------+--------------+
| 1 | นางสาวดวงแข    | กรรมการ        | -            | -            |
| 0 | ชินธรรมมิตร์      |                |              |              |
| . |                |                |              |              |
+---+----------------+----------------+--------------+--------------+

* กรรมการอิสระ หมายถึงผู้ทรงคุณวุฒิและเป็นบุคคลภายนอก ซึ่งมิได้เป็นลูกจ้าง หรือ
พนักงานที่ได้รับเงินเดือนจากบริษัท หรือบริษัทที่เกี่ยวข้อง
มีอิสระจากผู้ถือหุ้นรายใหญ่และถือหุ้นในบริษัทหรือบริษัทที่เกี่ยวข้อง ไม่เกินร้อยละ 0.5
ของทุนจดทะเบียนที่ชำระแล้วและจะสามารถดูแลผลประโยชน์ของผู้ถือหุ้นรายย่อยได้

** กรรมการผู้มีอำนาจลงลายมือชื่อแทนบริษัท คือ 2 ใน 4 คนนี้ลงลายมือชื่อร่วมกัน
และประทับตราสำคัญของบริษัท

*** เลขานุการบริษัท ทำหน้าที่ให้ข้อมูลและคำแนะนำ ข้อกฎหมายและกฎเกณฑ์ต่าง ๆ
ซึ่งคณะกรรมการจะต้องทราบและปฏิบัติ ฯลฯ .รายละเอียดปรากฏในหน้า 62

องค์ประกอบและการแต่งตั้ง

คณะกรรมการบริษัทประกอบด้วย ประธานกรรมการ
และกรรมการอีกจำนวนหนึ่งตามที่ผู้ถือหุ้นเสนอเพื่อให้เหมาะสมกับขนาดของกิจการของบริษัท
และเพื่อให้การปฏิบัติงานมีประสิทธิภาพ ซึ่งเมื่อรวมแล้วต้องไม่น้อยกว่า 5 คน
โดยประธานกรรมการเป็นกรรมการอิสระ
และในคณะกรรมการบริษัทจะมีกรรมการที่ไม่เป็นผู้บริหารไม่น้อยกว่ากึ่งหนึ่ง
และมีกรรมการที่มีความเป็นอิสระอย่างแท้จริงปราศจากความสัมพันธ์ทางธุรกิจ
หรือความสัมพันธ์อื่นใดอันอาจมีอิทธิพลต่อการใช้ดุลยพินิจอย่างเป็นอิสระไม่น้อยกว่า 1 ใน 3
ของจำนวนกรรมการทั้งหมด

การเลือกตั้งกรรมการและ/หรือกรรมการอิสระของบริษัทให้กระทำโดยที่ประชุมผู้ถือหุ้น
หรือคณะกรรมการบริษัท ตามข้อบังคับบริษัท และพระราชบัญญัติบริษัทมหาชน จำกัด พ.ศ. 2535
ตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ในการเลือกตั้งกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
    คราวละคน หรือคราวละหลายคนรวมกันเป็นคณะ หรือด้วยวิธีการอื่นใดก็ได้
    ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตาม (1) ทั้งหมด จะแบ่งคะแนนเสียงแก่คนใด
    หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ประธานที่ประชุมเป็นผู้ออกเสียงชี้ขาด

(4) กรรมการที่ครบกำหนดวาระการดำรงตำแหน่งอาจได้รับการเสนอชื่อให้กลับเข้าดำรงตำแหน่งอีกได้
    และอาจได้รับการแต่งตั้งกลับเข้าดำรงตำแหน่งเดิมได้อีกหากผู้ถือหุ้นพิจารณาแล้วเห็นชอบด้วย

(5) วาระการดำรงตำแหน่งกรรมการบริษัท
    ให้กำหนดตามบทบัญญัติแห่งพระราชบัญญัติบริษัทมหาชนจำกัด พ.ศ. 2535

อำนาจหน้าที่ ความรับผิดชอบ และจรรยาบรรณ

1.  ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติของที่ประชุมผู้ถือหุ้น
    กฎกระทรวง หรือ พระราชบัญญัติอันเกี่ยวด้วยการประกอบกิจการของบริษัท
    ตลอดจนหลักเกณฑ์และข้อบังคับของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

2.  ปฏิบัติหน้าที่ของตนและบริหารงานอย่างเต็มความสามารถด้วยความซื่อสัตย์สุจริตเพื่อให้เกิดประโยชน์สูงสุดต่อบริษัท
    และผู้มีผลประโยชน์ร่วมกัน (Stakeholders)

3.  ไม่แสวงหาผลประโยชน์อันมิชอบจากการทำงานไม่ว่าทางตรงหรือทางอ้อม

4.  บริหารงานด้วยความระมัดระวังและหลีกเลี่ยงความขัดแย้งผลประโยชน์ส่วนตนต่อผลประโยชน์ของบริษัท...เพื่อให้การบริหารเป็นไปอย่างเต็มที่และมีประสิทธิภาพ
    รวมถึง

-   ไม่หาผลประโยชน์ส่วนตัวจากการเป็นกรรมการ

-   ไม่ใช้ความลับของบริษัทในทางที่ผิด

-   ไม่เป็นกรรมการในบริษัทที่ประกอบกิจการอันมีสภาพอย่างเดียวกันหรือเป็นคู่แข่งขันทางการค้าของบริษัท

-   ไม่มีผลประโยชน์ในการทำสัญญาของบริษัท

5.  กำหนดนโยบาย ยุทธศาสตร์ แผนงานการดำเนินธุรกิจของบริษัท และงบประมาณ ของบริษัท

6.  ติดตาม
    และกำกับดูแลให้ฝ่ายบริหารจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

7.  จัดให้มีและกำกับดูแลให้มีการบริหารจัดการตามหลักเกณฑ์การกำกับดูแลกิจการที่ดีโดยมีระบบการควบคุมภายใน
    และการตรวจสอบภายในอย่างมีประสิทธิภาพ รวมทั้งติดตามการดำเนินการอย่างสม่ำเสมอ

8.  ให้ความมั่นใจว่าระบบบัญชี การรายงานทางการเงิน และการสอบบัญชีมีความน่าเชื่อถือได้
    รวมทั้งดูแลให้มีกระบวนการในการประเมินความเพียงพอของการควบคุมภายในและการตรวจสอบภายใน
    การบริหารจัดการความเสี่ยง การควบคุมการเงิน และการปฏิบัติตามกฎหมาย

9.  ดูแลและจัดการแก้ไขปัญหาความขัดแย้งทางผลประโยชน์
    รวมทั้งการใช้ทรัพย์สินของบริษัทในทางมิชอบและการกระทำที่ไม่ถูกต้องในรายการระหว่างบุคคลที่เกี่ยวโยงกัน

10. แต่งตั้งมอบหมายให้กรรมการคนหนึ่งหรือหลายคนหรือบุคคลอื่นใดให้ปฏิบัติการอย่างใดอย่างหนึ่งแทนคณะกรรมการ
    โดยกำหนดบทบาทหน้าที่และความรับผิดชอบให้ชัดเจนเพื่อช่วยดูแลรายงานทางการเงิน
    ระบบควบคุมภายใน และระบบการกำกับดูแลกิจการให้เป็นไปตามนโยบายที่กำหนดไว้

คณะกรรมการตรวจสอบ

  ------ ------------------- --------------- ----------------------------------
  ลำดับ   ชื่อ                  ตำแหน่ง          

  1.     นายสมโภชน์ อินทรานุกูล  ประธานกรรมการ   กรรมการที่เป็นอิสระ
                                             และมีความรู้ด้านบัญชีการเงิน

  2.     นางจิตรา ถาวระ       กรรมการ         กรรมการที่เป็นอิสระ
                                             และมีความรู้ด้านบัญชีการเงิน

  3.     นายสุรพงษ์ ไพสิฐพัฒนพงษ์ กรรมการ         กรรมการที่เป็นอิสระ
                                             และมีความรู้ด้านบัญชีการเงิน
  ------ ------------------- --------------- ----------------------------------

คณะกรรมการตรวจสอบ ประกอบด้วย กรรมการอิสระ 3 คน
และเป็นผู้มีประสบการณ์ในการสอบทานงบการเงิน โดยมีวาระการดำรงตำแหน่งคราวละ 3 ปี
กรรมการตรวจสอบที่ครบกำหนดวาระการดำรงตำแหน่ง
อาจได้รับการแต่งตั้งกลับเข้ารับดำรงตำแหน่งอีกได้ หากคณะกรรมการบริษัทเห็นสมควร
โดยมีหน้าที่ดังต่อไปนี้.-

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal control)
  และระบบการตรวจสอบภายใน (Internal audit) ที่เหมาะสมและมีประสิทธิผล
  และพิจารณาความ เป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระ
  เพื่อทำหน้าที่เป็นผู้สอบบัญชีของบริษัท และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบโดยเปิดเผยไว้ใน รายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช) ความเห็นหรือข้อสังเกตโดยรวมที่คณะกรรมการตรวจสอบ
  ได้รับจากการปฏิบัติหน้าที่ตามกฎบัตร (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  8.
  รายงานต่อคณะกรรมการบริษัทหากพบหรือมีข้อสงสัยว่ามีรายการหรือการกระทำที่อาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
  เพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร ซึ่งได้แก่
  รายการที่เกิดความขัดแย้งทางผลประโยชน์
  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน
  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท
  หากคณะกรรมการของบริษัทไม่ดำเนินการปรับปรุงแก้ไขภายในระยะเวลาที่กำหนด
  ให้กรรมการตรวจสอบรายใดรายหนึ่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทย

คณะกรรมการบริหาร

  ------ --------------------- -------------------------------------------
  ลำดับ   ชื่อ                    ตำแหน่ง

  1.     นายศุภสิทธิ์ สุขะนินทร์      ประธานกรรมการบริหาร

  2.     นายปิลัญชัย ประดับพงศ์     รองประธานกรรมการบริหาร

  3.     นายสัมฤทธิ์ ตันติดิลกกุล     กรรมการบริหาร
  ------ --------------------- -------------------------------------------

คณะกรรมการบริหาร ประกอบด้วย ประธานกรรมการบริหาร และกรรมการบริหารไม่น้อยกว่า 2
คน มีอำนาจหน้าที่ ตามที่คณะกรรมการบริษัทได้มอบหมายดังนี้

1.  กำหนดแนวทางการพัฒนาและการขยายงานของกิจการให้เป็นไปตามนโยบายของคณะกรรมการบริษัท
    พร้อมประเมินความเสี่ยงที่อาจจะเกิดขึ้นจากผลิตภัณฑ์ใหม่
    หรือความเสี่ยงที่อาจเกิดขึ้นสำหรับธุรกรรมที่จะจัดตั้งขึ้นใหม่
    รวมถึงกำหนดแนวทางการป้องกันความเสี่ยงที่อาจจะเกิดขึ้นกับธุรกรรม

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทอนุมัติ

3.  ตรวจสอบ ติดตามการดำเนินงานตามนโยบาย และแนวทางการบริหารงานด้านต่างๆ
    ของบริษัทตามที่กำหนด ให้เป็นไปอย่างมีประสิทธิภาพเอื้อต่อสภาพการดำเนินธุรกิจ

4.  พิจารณาโครงการการลงทุนขนาดใหญ่ของบริษัทตามนโยบายของคณะกรรมการบริษัท
    โดยทำการวิเคราะห์โครงการลงทุน ความเสี่ยง
    และผลประโยชน์ที่คาดว่าจะได้รับนำเสนอคณะกรรมการบริษัทพิจารณาอนุมัติ

5.  พิจารณากลั่นกรองข้อมูลหรือข้อเท็จจริงในเรื่องที่จะนำเสนอต่อคณะกรรมการบริษัทเพื่อการพิจารณาอย่างละเอียดและถูกต้อง

6.  รายงานต่อคณะกรรมการบริษัทอย่างสม่ำเสมอเกี่ยวกับการบริหาร การดำเนินงาน
    และสถานะความเสี่ยงของบริษัท และการเปลี่ยนแปลงต่างๆ
    รวมถึงเรื่องที่ต้องดำเนินการปรับปรุงแก้ไขเพื่อให้สอดคล้องกับนโยบายและกุลยุทธ์ที่กำหนด

7.  จัดให้มีคณะทำงานบริหารความเสี่ยงตามความจำเป็น

8.  อนุมัติจัดการอันเกี่ยวกับการดำเนินกิจการของบริษัทดังนี้

  - อนุมัติรายจ่ายที่ถือเป็นค่าใช้จ่ายไม่เกินมูลค่า 5.00 ล้านบาท

  - อนุมัติรายจ่ายที่ถือเป็นสินทรัพย์ไม่เกินมูลค่า 20.00 ล้านบาท

  - อนุมัติการรับจำนำสินค้าต่อรายไม่เกินมูลค่า 50.00 ล้านบาท

9.  มีอำนาจแต่งตั้ง ถอดถอน เจ้าหน้าที่ระดับบริหารที่ต่ำกว่าตำแหน่งกรรมการผู้จัดการ

10. ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

การประชุมของคณะกรรมการบริหาร

1.  คณะกรรมการบริหารจะต้องจัดให้มีหรือเรียกประชุมตามที่เห็นสมควร

2.  มติของคณะกรรมการบริหารจะถือตามเสียงข้างมากของกรรมการที่มาประชุมครบองค์ประชุม
    ทั้งนี้
    กรรมการที่มีส่วนได้เสียในเรื่องใดจะต้องไม่เข้าร่วมในการพิจารณาหรือลงมติเกี่ยวกับเรื่องนั้น

3.  การประชุมคณะกรรมการบริหารต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุม

ในปี 2554 คณะกรรมการบริหารได้จัดให้มีการประชุมเพื่อติดตามการดำเนินงานของฝ่ายจัดการรวม
4 ครั้ง และได้รายงานต่อที่ประชุมคณะกรรมการบริษัทเพื่อพิจารณารับทราบและอนุมัติแล้ว

กรรมการผู้จัดการและผู้บริหาร

  -------- --------------------------- -----------------------------------
  ลำดับ     ชื่อ                          ตำแหน่ง

  1.       นายสัมฤทธิ์ ตันติดิลกกุล           กรรมการผู้จัดการ

  2.       นายนพดล ลีลาอารยสกุล          ผู้จัดการอาวุโสฝ่ายคลังเอกสาร

  3.       นายธนยศ เถกิงเกียรติ           ผู้จัดการฝ่ายคลังสินค้า

  4.       นางพัชรี บุนนาค                ผู้จัดการอาวุโสฝ่ายปฏิบัติการ

  5.       นายเจริญ บุญมโนทรัพย์           ผู้จัดการฝ่ายบัญชีและการเงิน
  -------- --------------------------- -----------------------------------

มติที่ประชุมคณะกรรมการบริษัทได้กำหนดให้กรรมการผู้จัดการมีอำนาจหน้าที่ดำเนินการเกี่ยวกับธุรกิจปกติของบริษัท
และดำเนินการในเรื่องต่างๆ ตามมติคณะกรรมการบริษัทและมติคณะกรรมการบริหาร
รวมทั้งมีอำนาจหน้าที่ดังต่อไปนี้

1.  รับผิดชอบในการบริหารงานทั้งปวงของบริษัทให้เป็นไปตามนโยบายของคณะกรรมการบริษัท

1.  อนุมัติจัดการอันเกี่ยวกับการดำเนินกิจการของบริษัทดังนี้

  อนุมัติรายจ่ายที่ถือเป็นค่าใช้จ่ายไม่เกินมูลค่า 1.00 ล้านบาท

  อนุมัติรายจ่ายที่ถือเป็นสินทรัพย์ไม่เกินมูลค่า 5.00 ล้านบาท

  อนุมัติการรับจำนำสินค้าต่อรายไม่เกินมูลค่า 10.00 ล้านบาท

2.  สร้างวิสัยทัศน์และกำหนดพันธกิจ
    เพื่อกำหนดแนวทางการดำเนินงานและพัฒนาองค์กรในระยะยาว

3.  รับผิดชอบผลประกอบการทางธุรกิจและพัฒนาธุรกิจให้ครบวงจร
    เพื่อให้ได้ผลตอบแทนทางเศรษฐศาสตร์ในอัตราที่เหมาะสม

4.  ตอบสนองความต้องการของตลาดและลูกค้า
    โดยการพัฒนาคุณภาพสินค้าและบริการอย่างต่อเนื่อง เพียงพอ ทันต่อเวลาในทุกสถานการณ์
    ในราคาที่เป็นธรรม

5.  พัฒนาบริษัทให้ประกอบธุรกิจอย่างมีจรรยาบรรณ ปฏิบัติตามกฎหมาย
    ศีลธรรมและวัฒนธรรมอันดีงาม

6.  พัฒนาองค์กรและบุคลากรให้มีความรู้ความสามารถเต็มศักยภาพ สร้างวัฒนธรรมองค์กร
    จรรยาบรรณในวิชาชีพ

7.  ศึกษาและพัฒนาเทคโนโลยีใหม่ๆ กระบวนการเพิ่มผลผลิต
    และพัฒนาธุรกิจต่อเนื่องโดยอาศัยทรัพยากรที่มีอยู่อย่างเต็มศักยภาพ

8.  อื่นๆ ตามที่ได้รับมอบหมายจากคณะกรรมการบริษัทและคณะกรรมการบริหาร

  การปฏิบัติตามหลักการกำกับดูแลกิจการ

นโยบายการกำกับดูแลกิจการ

คณะกรรมการบริษัท ทรัพย์ศรีไทย จำกัด (มหาชน)
ตระหนักและเชื่อมั่นว่ากระบวนการกำกับดูแลกิจการที่ดีเป็นเครื่องมือสำคัญในการเสริมสร้างการดำเนินธุรกิจให้ประสบความสำเร็จ
สร้างความมั่นใจและก่อให้เกิดประโยชน์สูงสุดแก่ผู้ถือหุ้นและผู้เกี่ยวข้องกับบริษัททุกฝ่าย
จึงได้กำหนดทิศทางและแนวนโยบายการกำกับดูแลกิจการตามหลักบรรษัทภิบาลที่ดี
โดยรวบรวมข้อควรปฏิบัติในการกำกับดูแลกิจการที่ดีเป็นรูปเล่มให้กรรมการบริษัททุกท่านได้รับทราบ
และยึดถือปฏิบัติอย่างจริงจังในภาระหน้าที่ความรับผิดชอบของตนตามที่ได้รับมอบหมายเพื่อสร้างประโยชน์สูงสุดให้แก่

ผู้ถือหุ้นสมตามความคาดหมาย

ปัจจุบันคณะกรรมการบริษัทได้มีการทบทวนปรับปรุงนโยบายการกำกับดูแลกิจการ
และคู่มือจรรยาบรรณธุรกิจให้สอดคล้องกับเวลาและสถานการณ์
และแนวทางของตลาดหลักทรัพย์แห่งประเทศไทย
เพื่อให้กรรมการบริษัททุกท่านได้นำไปปฏิบัติอย่างถูกต้องจริงจัง
เพื่อสร้างความสามารถในการแข่งขันนำไปสู่ความเจริญเติบโตของบริษัท
เพิ่มมูลค่าให้กับผู้ถือหุ้นในระยะยาว และคำนึงถึงผู้มีส่วนได้เสียอื่นที่เกี่ยวข้องดังนี้

1.  สิทธิของผู้ถือหุ้น

คณะกรรมการบริษัทตระหนักและให้ความสำคัญถึงสิทธิของผู้ถือหุ้น
ไม่ว่าจะเป็นสิทธิขั้นพื้นฐานตามกฎหมาย ได้แก่ การซื้อขายหรือโอนหุ้น
การมีส่วนแบ่งกำไรของกิจการ การได้รับข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
แต่งตั้งผู้สอบบัญชีและเรื่องที่มีผลกระทบต่อบริษัท เช่น การจัดสรรเงินปันผล
การกำหนดหรือการแก้ไขข้อบังคับ และหนังสือบริคณห์สนธิ การลดทุนหรือเพิ่มทุน
และการอนุมัติรายการพิเศษ เป็นต้น และสิทธิในการมอบฉันทะให้ผู้อื่นเข้าประชุม
สิทธิในความเป็นเจ้าของผ่านการแต่งตั้งคณะกรรมการให้ทำหน้าที่แทนตน
และมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัท
บริษัทได้ดำเนินการเพื่อเป็นการส่งเสริมสิทธิของผู้ถือหุ้น ดังนี้

  1.1 การประชุมผู้ถือหุ้น

ในปี 2554 บริษัทได้จัดให้มีการประชุมผู้ถือหุ้น 2 ครั้ง คือ

1) ประชุมสามัญผู้ถือหุ้นประจำปี 2554 เมื่อวันที่ 27 เมษายน 2554 เวลา 10.00 น. ณ
อาคารเฉลิมพระบารมี 50 ปี ซอยศูนย์วิจัย ถนนเพชรบุรีตัดใหม่ เขตห้วยขวาง กรุงเทพมหานคร
เพื่อพิจารณาวาระตามกฎหมายกำหนด และตามแนวทางของตลาดหลักทรัพย์แห่งประเทศไทย
มีกรรมการเข้าร่วมประชุม 9 ท่านและมอบฉันทะให้ผู้แทนเข้าร่วมประชุม 1 ท่าน
รวมผู้ถือหุ้นและผู้รับมอบฉันทะจากผู้ถือหุ้นเข้าร่วมประชุม รวมเป็นจำนวนทั้งสิ้น 34
ท่านและนับหุ้นรวมกันได้จำนวนทั้งสิ้น 74,640,843 หุ้น หรือร้อยละ 61.69 ของจำนวนหุ้นทั้งหมด

2) ประชุมวิสามัญผู้ถือหุ้น ครั้งที่ 1/2554 เมื่อวันที่ 2 มิถุนายน 2554 เวลา 10.00 น. ณ
อาคารเฉลิมพระบารมี 50 ปี ซอยศูนย์วิจัย ถนนเพชรบุรีตัดใหม่ เขตห้วยขวาง กรุงเทพมหานคร
เพื่อพิจารณาการเข้าซื้อหุ้นสามัญเพิ่มทุนของบริษัท อุตสาหกรรมวิวัฒน์ จำกัด
มีกรรมการเข้าร่วมประชุม 7 ท่าน และมอบฉันทะให้ผู้แทนเข้าร่วมประชุม 3 ท่าน
รวมผู้ถือหุ้นและผู้รับมอบฉันทะจากผู้ถือหุ้นเข้าร่วมประชุม รวมเป็นจำนวนทั้งสิ้น 43 ท่าน
และนับหุ้นรวมกันได้จำนวนทั้งสิ้น 96,530,282 หุ้น หรือร้อยละ 79.78 ของจำนวนหุ้นทั้งหมด

  การดำเนินการก่อนการประชุมผู้ถือหุ้น

1) การเชิญประชุมผู้ถือหุ้นนั้นบริษัทมอบหมายให้บริษัทศูนย์รับฝากหลักทรัพย์(ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมพร้อมเอกสารประกอบการประชุมให้แก่ผู้ถือหุ้นก่อนหน้าวันประชุม
14 วัน และเผยแพร่ในเว็บไซต์ของบริษัทที่ www.subsrithai.co.th ล่วงหน้า 30
วันก่อนวันประชุม เพื่อให้ผู้ถือหุ้นมีเวลาในการศึกษาข้อมูลประกอบการประชุมล่วงหน้าอย่างเพียงพอ

2) หนังสือเชิญประชุมของบริษัทมีการให้ข้อมูล วัน เวลา สถานที่ และวาระการประชุม
ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้น รวมถึงหนังสือมอบฉันทะ
แบบ ก. และ ข. ซึ่งเป็นแบบมาตรฐานตามที่กระทรวงพาณิชย์กำหนด
ข้อบังคับของบริษัทในส่วนที่เกี่ยวข้องกับการประชุมผู้ถือหุ้น หลักเกณฑ์
และวิธีการในการลงมติในแต่ละวาระตามข้อบังคับของบริษัท
และรายละเอียดเอกสารหลักฐานที่จำเป็นเพื่อให้ผู้ถือหุ้นนำมาอย่างครบถ้วนในวันประชุม
นอกจากนี้ยังได้ระบุรายชื่อและประวัติกรรมการอิสระเพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้

3)
หนังสือเชิญประชุมผู้ถือหุ้นของบริษัทในแต่ละวาระมีการระบุอย่างชัดเจนว่าเป็นเรื่องเสนอเพื่อทราบหรือพิจารณา
รวมทั้งข้อเท็จจริง วัตถุประสงค์ และเหตุผล ความเห็นคณะกรรมการ
ตลอดจนจำนวนคะแนนเสียงในการผ่านมติอนุมัติ เช่น มติพิเศษที่ต้องการคะแนนเสียง 3 ใน 4
เป็นต้น

4) วาระแต่งตั้งกรรมการ
มีการระบุชื่อพร้อมประวัติของกรรมการผู้ได้รับการเสนอชื่อเพื่อเลือกตั้งเป็นกรรมการบริษัท ในปี
2554 มีการเสนอชื่อกรรมการเดิมกลับเข้าดำรงตำแหน่งใหม่
จึงได้ให้ข้อมูลเกี่ยวกับการเข้าร่วมประชุมในปีที่ผ่านมา
และจำนวนปีที่ดำรงตำแหน่งในบริษัทด้วยรวมถึงสัดส่วนการถือหลักทรัพย์ของบริษัท

5) สำหรับวาระการเลือกตั้งกรรมการอิสระนั้น
บริษัทได้เพิ่มข้อมูลกรรมการผู้ได้รับการเสนอชื่อเกี่ยวกับความเป็นอิสระในการทำหน้าที่ของกรรมการ
เช่น การมีส่วนได้เสียกับบริษัท บริษัทย่อย หรือนิติบุคคลที่อาจจะมีความขัดแย้ง เป็นต้น

6)
กำหนดให้มีวาระเกี่ยวกับค่าตอบแทนของกรรมการเพื่อให้ผู้ถือหุ้นพิจารณาอนุมัติค่าตอบแทนของกรรมการเป็นประจำทุกปีและบริษัทได้มีการชี้แจงอย่างละเอียดไว้ในแบบแสดงรายการข้อมูลประจำปี
(56-1) รวมถึงนโยบายและหลักเกณฑ์ในการพิจารณา

7) วาระแต่งตั้งผู้สอบบัญชี มีการระบุชื่อผู้สอบบัญชี บริษัทที่สังกัด ประสบการณ์ ความสามารถ
และความเป็นอิสระของผู้สอบบัญชี รวมทั้งค่าบริการของผู้สอบบัญชี

8) วาระอนุมัติจ่ายเงินปันผล ได้มีการแจ้งนโยบายการจ่ายเงินปันผล อัตราเงินปันผล
พร้อมเหตุผลและข้อมูลประกอบ

  การดำเนินการประชุมผู้ถือหุ้น

1) ในการประชุมผู้ถือหุ้นทุกครั้ง ประธานที่ประชุมได้แจ้งเกณฑ์ที่ใช้ในการประชุม
วิธีการออกเสียงลงมติและนับคะแนนให้ผู้ถือหุ้นทราบ และให้มีการใช้บัตรลงคะแนน

2) ประธานที่ประชุมผู้ถือหุ้นเปิดโอกาสให้ผู้ถือหุ้นซักถามและแสดงความคิดเห็นได้
และได้มีการบันทึกประเด็นคำถามคำตอบไว้ในรายงานการประชุมเพื่อให้ผู้ถือหุ้นที่ไม่ได้เข้าประชุมได้รับทราบ

3) ในวาระแต่งตั้งกรรมการ
บริษัทได้เปิดโอกาสให้ผู้ถือหุ้นได้ใช้สิทธิลงคะแนนเลือกกรรมการเป็นรายบุคคล

4) มีการใช้บัตรลงคะแนนให้ผู้ถือหุ้นกรอกในกรณีที่ไม่เห็นด้วย และงดออกเสียง
เพื่อคำนวณหักออกจากผู้ที่มีสิทธิออกเสียงลงคะแนนทั้งหมด

5) ในการประชุมสามัญผู้ถือหุ้นประจำปี 2554 มีประธานกรรมการบริษัท
ประธานกรรมการตรวจสอบ ประธานกรรมการบริหาร และกรรมการผู้จัดการ เข้าร่วมประชุม
และบริษัทได้มีการเชิญผู้สอบบัญชี
และคณะเจ้าหน้าที่บริหารของบริษัทที่มีส่วนเกี่ยวข้องเข้าร่วมประชุมด้วย
เพื่อให้ข้อมูลหรือตอบข้อซักถามของผู้ถือหุ้นอย่างเต็มที่

6) ในแต่ละวาระของการประชุม บริษัทได้จัดให้มีการลงมติ
และบันทึกจำนวนคะแนนเสียงที่ได้รับในแต่ละวาระอย่างชัดเจนว่า เห็นชอบ ไม่เห็นชอบ
หรืองดออกเสียงเป็นจำนวนเท่าใด

7) บริษัทให้สิทธิผู้ถือหุ้นที่มาร่วมประชุมภายหลังเริ่มการประชุมไปแล้ว
โดยผู้ถือหุ้นมีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

8) บริษัทไม่เพิ่มวาระการประชุมและไม่มีการแจกเอกสารที่มีข้อมูลสำคัญเพิ่มเติมอย่างกะทันหัน
หรือเปลี่ยนแปลงข้อมูลสำคัญ

  การดำเนินการหลังการประชุมผู้ถือหุ้น

หลังการประชุมผู้ถือหุ้น บริษัทได้จัดทำรายงานการประชุมผู้ถือหุ้น ซึ่งประกอบด้วยรายละเอียดต่างๆ
ได้แก่ การแจ้งวิธีการลงคะแนนและนับคะแนน การลงมติคะแนน
และบันทึกจำนวนคะแนนเสียงที่ได้รับในแต่ละวาระอย่างชัดเจนว่า เห็นชอบ ไม่เห็นชอบ
หรืองดออกเสียงเป็นจำนวนเท่าใด รวมถึงมีคำชี้แจงที่เป็นสาระสำคัญ
มีคำถามและคำตอบหรือข้อคิดเห็นโดยสรุป
และบริษัทได้จัดส่งรายงานการประชุมให้ตลาดหลักทรัพย์แห่งประเทศไทยภายใน 14 วันตามกำหนด
และนำขึ้นบนเว็บไซต์ของบริษัทภายใน 30
วันจากวันประชุมเพื่อให้ผู้ถือหุ้นที่สนใจสามารถเข้าไปศึกษาได้

จากการดำเนินโครงการประเมินคุณภาพการจัดประชุมสามัญผู้ถือหุ้นประจำปี 2554
ที่จัดขึ้นโดยสมาคมส่งเสริมผู้ลงทุนไทย บริษัทได้รับคะแนน 83.5 ซึ่งจัดอยู่ในเกณฑ์ “ดีมาก”

  1.2 ส่งเสริมให้ผู้ถือหุ้นได้ใช้สิทธิและออกเสียงอย่างเต็มที่

1) แยกการปิดสมุดทะเบียนพักการโอนหุ้น
เพื่อสิทธิในการเข้าร่วมประชุมสามัญผู้ถือหุ้นประจำปีเพื่อให้ผู้ถือหุ้นได้พิจารณาอนุมัติจัดสรรเงินกำไรและการจ่ายเงินปันผลประจำปี
ก่อนที่จะมีการปิดสมุดพักการโอนหุ้นเพื่อสิทธิในการรับเงินปันผลอีกครั้ง
เพื่อเป็นการรักษาสิทธิของผู้ถือหุ้นในการเลือกที่จะถือหุ้นเพื่อรับเงินปันผลหรือไม่

2) การกำหนดสถานที่ประชุมให้สะดวกต่อผู้ถือหุ้น
ซึ่งบริษัทจัดประชุมสามัญผู้ถือหุ้นที่อาคารเฉลิมพระบารมี 50 ปี ซอยศูนย์วิจัย ถนนเพชรบุรีตัดใหม่
เขตห้วยขวาง ซึ่งอยู่บริเวณใกล้เคียงสำนักงานใหญ่ของบริษัท และสะดวกในการเดินทาง
ขนาดห้องเหมาะสม สามารถรองรับผู้เข้าร่วมประชุมได้อย่างเพียงพอ
และอำนวยความสะดวกให้ผู้ถือหุ้นสามารถลงทะเบียนเข้าประชุมล่วงหน้าอย่างน้อย 1
ชั่วโมงก่อนเริ่มการประชุม

3) ในกรณีผู้ถือหุ้นไม่สามารถเข้าร่วมประชุมด้วยตนเองให้สามารถมอบฉันทะให้ผู้อื่น
หรือมอบฉันทะให้กรรมการอิสระของบริษัท เข้าร่วมประชุมและลงมติแทนได้
โดยอำนวยความสะดวกให้สามารถดาวน์โหลดแบบฟอร์มหนังสือมอบฉันทะ และข้อมูลต่างๆ ของบริษัท
เช่น ข้อมูลทางการเงิน ข้อมูลการประชุม ได้จากเว็บไซต์ของบริษัท

3.  สิทธิของผู้ถือหุ้นในการรับรู้สารสนเทศของบริษัท

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์ และเว็บไซต์ของบริษัท

2. การปฏิบัติต่อผู้ถือหุ้นอย่างเท่าเทียมกัน

บริษัทต้องสร้างความมั่นใจให้กับผู้ถือหุ้นในการที่จะมาลงทุนกับบริษัท
ดังนั้นคณะกรรมการจึงควรต้องดูแลการใช้เงินของบริษัทให้เหมาะสมเพื่อสร้างประโยชน์สูงสุดต่อบริษัทและผู้ถือหุ้น
และกำกับดูแลให้ผู้ถือหุ้นทุกรายได้รับการปฏิบัติและปกป้องการใช้สิทธิขั้นพื้นฐานตามที่ได้กำหนดนโยบายไว้แล้วข้างต้น

นอกจากนี้คณะกรรมการมีนโยบายเห็นควรจัดกระบวนการประชุมผู้ถือหุ้นในลักษณะที่เป็นการสนับสนุนให้มีการปฎิบัติต่อผู้ถือหุ้นทุกรายอย่างเท่าเทียมกัน
และกำหนดมาตรการป้องกันกรรมการและผู้บริหารใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบรวมถึงกำหนดให้คณะกรรมการและผู้บริหารของบริษัทต้องเปิดเผยข้อมูลเกี่ยวกับส่วนได้เสียของตนและผู้เกี่ยวข้อง
เพื่อให้คณะกรรมการสามารถพิจารณาธุรกรรมของบริษัทที่อาจมีความขัดแย้งของผลประโยชน์
และเพื่อให้สามารถตัดสินใจถึงประโยชน์ของบริษัทโดยรวม
โดยกรรมการและผู้บริหารที่มีส่วนได้เสียกับธุรกรรมที่ทำกับบริษัทไม่ควรมีส่วนร่วมในการตัดสินใจทำธุรกรรมดังกล่าว
บริษัทได้ดำเนินการเพื่อเป็นการส่งเสริมให้มีการปฎิบัติต่อผู้ถือหุ้นทุกรายอย่างเท่าเทียมกัน ดังนี้

2.1 การกำหนดให้กรรมการอิสระ (Independent Directors) เป็นผู้ดูแลผู้ถือหุ้นส่วนน้อย

โดยผู้ถือหุ้นส่วนน้อยสามารถเสนอแนะแสดงความคิดเห็นข้อร้องเรียนไปยังกรรมการอิสระผ่านอีเมล์
sompoch@subsrithai.co.th
ซึ่งกรรมการอิสระจะเป็นผู้พิจารณาดำเนินการให้ตามความเหมาะสมในแต่ละเรื่อง
และกรณีที่เห็นว่าเป็นเรื่องสำคัญที่มีผลกระทบต่อผู้มีส่วนได้เสียโดยรวม
หรือมีผลต่อการดำเนินกิจการของบริษัท
กรรมการอิสระจะเสนอเรื่องต่อที่ประชุมคณะกรรมการบริษัทเพื่อพิจารณากำหนดเป็นวาระการประชุมผู้ถือหุ้นต่อไป

2.2 การดูแลการใช้ข้อมูลภายใน

โดยคณะกรรมการบริษัทได้กำหนดมาตรการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้อง ดังนี้

-   ห้ามกรรมการ ผู้บริหาร และพนักงานของบริษัทใช้ข้อมูลที่ยังไม่ประกาศต่อสาธารณะ
    (ข้อมูลภายใน)
    หรือให้ข้อมูลภายในแก่บุคคลภายนอกเพื่อประโยชน์ในการซื้อขายหลักทรัพย์ของบริษัท

-   กรรมการ ผู้บริหาร และพนักงานที่เกี่ยวข้องกับข้อมูลภายในของบริษัท
    ควรละเว้นการซื้อขายหุ้นของบริษัทในช่วงเวลาก่อนที่จะเผยแพร่งบการเงิน
    หรือเผยแพร่สถานะของบริษัท รวมถึงข้อมูลสำคัญอื่นๆ
    ควรรอให้มีการเปิดเผยข้อมูลต่อสาธารณชนก่อน
    แล้วจึงทำการซื้อขายในวันถัดไปจึงจะเหมาะสม

-   ผู้บริหาร และพนักงานของบริษัท
    พึงต้องรายงานการซื้อขายหลักทรัพย์ของบริษัทถึงกรรมการผู้จัดการภายใน 3
    วันนับแต่วันที่ทำการซื้อขายหุ้นของบริษัท
    เพื่อเป็นข้อมูลในการติดตามและประเมินระบบการป้องกันการนำข้อมูลภายในไปใช้ในทางมิชอบ
    ซึ่งบริษัทจะได้มีการสรุปและรายงานต่อคณะกรรมการตรวจสอบให้รับทราบและพิจารณาต่อไป

-   กรรมการ เมื่อรายงานการถือหลักทรัพย์ของบริษัท ตามแบบ 59-2
    ต่อสำนักงานคณะกรรมการกำกับหลักทรัพย์และตลาดหลักทรัพย์แล้วให้รายงานประธานกรรมการบริษัท
    เพื่อรับทราบและพิจารณาต่อไปโดยผ่านเลขานุการบริษัท

  ทั้งนี้เพื่อเป็นการป้องกันการซื้อขายหุ้นโดยใช้ข้อมูลภายในและเพื่อเลี่ยงข้อครหาเกี่ยวกับความเหมาะสมของการซื้อขายหุ้นของบุคคลภายใน

  เมื่อใดควรถือว่าเป็น “ข้อมูลภายใน”

-   เมื่อข้อมูลนั้น “มีสาระสำคัญ” กล่าวคือ
    หากมีความเป็นไปได้อย่างมากว่านักลงทุนมีเหตุผลจะถือว่าข้อมูลนี้เป็นสิ่งสำคัญในการตัดสินใจทำการซื้อขายหลักทรัพย์ของบริษัท

-   เมื่อข้อมูลนั้น “ไม่เป็นข้อมูลสาธารณะ” กล่าวคือ
    จนกว่าข้อมูลจะได้รับการเปิดเผยต่อสาธารณะและรายงานโดยสื่อ
    โดยให้ถือวันถัดไปหลังจากให้ข่าวอย่างเป็นทางการแล้ว
    จึงจะถือว่าเป็นข้อมูลที่เปิดเผยต่อสาธารณะแล้ว

ในระหว่างปีที่ผ่านมา กรรมการมีการโอนและซื้อขายหุ้นของบริษัท
และใบสำคัญแสดงสิทธิที่จะซื้อหุ้นสามัญของบริษัท (SST-W1) โดยได้รายงานการถือครองหลักทรัพย์
(แบบ 59-2) ตามข้อกำหนดของสำนักงานคณะกรรมการ ก.ล.ต.
และรายงานให้ท่านประธานกรรมการบริษัทได้รับทราบด้วย
โดยส่งผ่านให้เลขานุการบริษัทเป็นผู้นำเสนอ
อนึ่งการโอนและซื้อขายหุ้นดังกล่าวมิได้มีการใช้ข้อมูลภายในเพื่อประโยชน์ในการโอนและซื้อขายแต่อย่างใด

2.3 การป้องกันความขัดแย้งทางผลประโยชน์

  บริษัทได้กำหนดเป็นนโยบายให้กรรมการ ผู้บริหารและพนักงานทุกคนพึงหลีกเลี่ยง การกระทำใดๆ
  อันเป็นการขัดต่อผลประโยชน์ของบริษัทไม่ว่าจะเป็นทางตรงหรือทางอ้อมก็ตาม
  จึงกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัท ดังนี้

1.  มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร และ
    ผู้ถือหุ้น จึงทำให้ปราศจากการก้าวก่ายหน้าที่ความรับผิดชอบในกรณีที่กรรมการบริษัท
    หรือผู้บริหารคนใดคนหนึ่งมีส่วนได้เสียกับผลประโยชน์ในเรื่องที่กำลังพิจารณา
    ผู้มีส่วนได้เสียนั้นก็จะไม่เข้าร่วมประชุม
    หรืองดออกเสียงเพื่อให้การตัดสินใจของคณะกรรมการบริษัท และผู้บริหารเป็นไปอย่างยุติธรรม
    เพื่อประโยชน์ของผู้ถือหุ้นอย่างแท้จริง

2.  มีการกำหนดนโยบายการดูแลการใช้ข้อมูลภายในไว้ในนโยบายการกำกับดูแลกิจการ
    และจรรยาบรรณธุรกิจ

3.  ไม่หาผลประโยชน์สำหรับตนเองหรือพวกพ้อง
    โดยอาศัยตำแหน่งหน้าที่ที่รับผิดชอบอยู่ในการติดต่อกับผู้เกี่ยวข้องทางการค้าของบริษัท เช่น
    คู่ค้า ลูกค้า คู่แข่ง อันเป็นเหตุให้บริษัทต้องเสียหาย

4.  หลีกเลี่ยงการทำรายการที่เกี่ยวโยงกับตนเอง
    ซึ่งอาจก่อให้เกิดความขัดแย้งทางผลประโยชน์กับบริษัท

5.  ไม่ใช้โอกาสหรือข้อมูลที่ได้จากการเป็นกรรมการ ผู้บริหาร
    หรือพนักงานของบริษัทในการหาผลประโยชน์ส่วนตัว และในเรื่องการทำธุรกิจที่แข่งขันกับบริษัท
    หรือการทำธุรกิจที่เกี่ยวเนื่อง

6.  พึงละเว้นการถือหุ้นในกิจการคู่แข่งของบริษัท
    ซึ่งหากมีการถือหุ้นอันอาจมีผลกระทบต่อหน้าที่การงาน
    หรือในกรณีได้หุ้นนั้นก่อนการเป็นกรรมการ ผู้บริหาร หรือพนักงานบริษัท หรือได้รับทางมรดก
    ต้องรายงานให้บริษัทรับทราบโดยผ่านผู้บังคับบัญชาตามสายงานถึงกรรมการผู้จัดการในฐานะเลขานุการบริษัทเป็นลายลักษณ์อักษร

กรรมการบริษัท และผู้บริหารทุกท่านได้รายงานการมีส่วนได้เสียของกรรมการ ผู้บริหาร
และบุคคลที่มีความเกี่ยวข้องและการดำรงตำแหน่งเป็นผู้บริหารหรือเป็นกรรมการในบริษัทอื่น
หรือถือหุ้นในบริษัทคู่แข่งให้ท่านประธานกรรมการบริษัทและประธานกรรมการตรวจสอบรับทราบแล้ว
โดยผ่านทางเลขานุการบริษัทซึ่งได้รับมอบหมายจากคณะกรรมการบริษัทให้เป็นผู้รวบรวมข้อมูลเพื่อนำส่ง
ตามแนวทางนโยบายการกำกับดูแลกิจการที่กำหนดไว้
ซึ่งกรรมการทุกท่านต้องเปิดเผยข้อมูลส่วนได้เสียของตนรวมทั้งผู้เกี่ยวข้องและต้องรายงานทุกครั้งเมื่อมีการเปลี่ยนแปลงต่างไปจากที่เคยได้รายงานไว้ด้วย
ทั้งนี้เพื่อให้การบริหารงานของบริษัทเป็นไปด้วยดีและมีประสิทธิภาพ

3. บทบาทของผู้มีส่วนได้เสีย

บริษัทดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
เพื่อประโยชน์ร่วมกันอย่างยั่งยืน
คณะกรรมการจึงทบทวนและกำหนดแนวทางปฏิบัติและจัดทำเป็นเอกสาร “คู่มือจรรยาบรรณธุรกิจ”
เพื่อให้เกิดความชัดเจนทันต่อเหตุการณ์และเวลา สามารถนำไปปฏิบัติได้อย่างถูกต้อง ผู้มีส่วนได้เสีย
อันได้แก่ ผู้ถือหุ้น พนักงาน ลูกค้า คู่ค้า เจ้าหนี้ และชุมชนที่บริษัทตั้งอยู่ สังคม
หรือภาครัฐซึ่งควรได้รับการปฏิบัติและการดูแลจากบริษัทตามสิทธิที่มีตามกฎหมายที่เกี่ยวข้อง
และตามข้อตกลงที่มีกับบริษัท ดังนี้คือ

  3.1 ผู้ถือหุ้น

บริษัทให้ความสำคัญกับผู้ถือหุ้นโดยยึดหลักความเท่าเทียมกันของผู้ถือหุ้น
ดำเนินธุรกิจด้วยความซื่อสัตย์สุจริต มีจริยธรรม และถูกต้อง
ภายใต้กรอบของกฎหมายและจรรยาบรรณธุรกิจ ด้วยความพยายามและความระมัดระวังอย่างถึงที่สุด
และมุ่งมั่นที่จะดำเนินธุรกิจด้วยความโปร่งใส ระมัดระวัง
และเน้นการเจริญเติบโตอย่างมั่นคงในระยะยาวด้วยผลตอบแทนที่ดีเพื่อสร้างความพึงพอใจสูงสุดให้กับผู้ถือหุ้นและจัดให้มีมาตรการป้องกันการใช้ข้อมูลภายในเพื่อประโยชน์ส่วนตนของกรรมการหรือผู้บริหารเพื่อรักษาผลประโยชน์ของผู้ถือหุ้นดังรายละเอียดปรากฏในหัวข้อ
“สิทธิของผู้ถือหุ้น และ การปฏิบัติต่อผู้ถือหุ้นอย่างเท่าเทียมกัน”

  3.2 พนักงาน

บริษัทตระหนักดีว่าพนักงานเป็นทรัพยากรที่สำคัญยิ่งที่จะนำพาไปสู่ความสำเร็จในการประกอบกิจการของบริษัทและบรรลุผลตามเป้าหมายที่ได้กำหนดไว้อย่างมีประสิทธิภาพสูงสุด
บริษัทจึงมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร
รวมถึงค่าตอบแทนที่เป็นธรรมต่อพนักงาน เหมาะสม
สอดคล้องกับผลการดำเนินงานและสภาวะเศรษฐกิจ และในปีที่ผ่านมาบริษัทได้จัดทำโครงการต่างๆ
เพื่อสนับสนุนและเสริมสร้างบรรยากาศการทำงานร่วมกันตลอดจนเสริมสร้างขวัญและกำลังใจในการทำงาน
เช่น

-   บริษัทได้จัดตั้งกองทุนสำรองเลี้ยงชีพพนักงานของบริษัทมาตั้งแต่ปี 2529
    ก่อนที่จะมีประกาศใช้พระราชบัญญัติกองทุนสำรองเลี้ยงชีพ พ.ศ.2530
    ด้วยมีวัตถุประสงค์เพื่อสนับสนุนและเป็นสวัสดิการให้กับพนักงานในการออมและสร้างหลักประกันในอนาคต
    ทำให้พนักงานมีเงินก้อนเมื่อต้องออกจากงานหรือเมื่อเกษียณอายุจากงาน
    และเป็นการสร้างแรงจูงใจให้พนักงานทำงานกับบริษัทในระยะยาวด้วย
    ปัจจุบันบริษัทได้กำหนดจ่ายเงินสมทบให้พนักงานในอัตรา 6-15%
    ของค่าจ้างตามอายุงานของพนักงาน

-   บริษัทได้จัดให้มีโครงการสะสมหุ้นสำหรับพนักงาน (Employee Joint Investment
    Program – EJIP) ซึ่งเป็นรูปแบบหนึ่งของการให้ผลตอบแทนแก่พนักงาน
    สร้างความรู้สึกมีส่วนร่วมในความเป็นเจ้าของบริษัท (Ownership)
    และเป็นแรงจูงใจให้เกิดความจงรักภักดีกับองค์กรและร่วมทำงานกับบริษัทในระยะยาว
    (Long-term Incentives) โดยพนักงานจ่ายเงินในอัตราร้อยละ 5
    ของเงินเดือนทุกเดือนและบริษัทจ่ายสมทบให้พนักงานในอัตราร้อยละ 7
    ของเงินเดือนเพื่อนำเข้าโครงการ (รายละเอียดของโครงการปรากฏในหน้า 65
    สรุปข้อมูลเกี่ยวกับโครงการสะสมหุ้นสำหรับพนักงาน)

-   บริษัทได้จัดทำประกันชีวิตและประกันสุขภาพพนักงานเพิ่มเติมให้แก่พนักงานนอกเหนือจากที่กฎหมายกำหนด
    และในปี 2554
    บริษัทได้ปรับเพิ่มความคุ้มครองเพื่อสุขภาพสำหรับการรักษาพยาบาลแบบผู้ป่วยในและการประสบอุบัติเหตุฉุกเฉินเพื่อให้เหมาะสมกับสภาวะเศรษฐกิจในปัจจุบัน

-   บริษัทได้จัดตั้งคณะกรรมการสวัสดิการในสถานประกอบกิจการ
    เพื่อเป็นเสมือนสื่อกลางในการถ่ายทอดความต้องการด้านสวัสดิการของลูกจ้างให้นายจ้างทราบและร่วมปรึกษาหารือให้ข้อเสนอแนะตลอดจนดูแลการจัดการสวัสดิการภายในสถานประกอบกิจการ
    และบริษัทเห็นว่าพนักงานจะได้รับผลประโยชน์ ความสะดวกสบาย
    มีขวัญและกำลังใจในการทำงาน

-   บริษัทได้จัดตั้งคณะกรรมการความปลอดภัย
    และกำหนดนโยบายความปลอดภัยในสถานประกอบกิจการ ฝ่ายคลังเอกสาร
    ซึ่งในปีที่ผ่านมาไม่มีรายงานการเกิดอุบัติเหตุในการทำงาน

-   บริษัทให้ความสำคัญในการดูแลความปลอดภัยพนักงาน
    โดยจัดให้มีการวางแผนและฝึกอบรมระบบป้องกันอัคคีภัยให้กับพนักงานเป็นประจำทุกปีอย่างน้อยปีละ
    1 ครั้ง
    นอกจากนี้ยังได้ว่าจ้างทีมวิศวกรรมควบคุมตามกฎหมายซึ่งผ่านการอบรมและขึ้นทะเบียนเป็นผู้ตรวจสอบอาคารและอุปกรณ์ให้มาดำเนินการตรวจสอบอาคารและอุปกรณ์ประกอบของอาคารเป็นประจำทุกปี

-   บริษัทยังมุ่งพัฒนาสร้างเสริมความรู้ความสามารถของพนักงานอย่างต่อเนื่อง
    เพื่อให้พร้อมที่จะรองรับการเติบโตของบริษัท
    ในปีที่ผ่านมาบริษัทได้จัดให้มีการฝึกอบรมพัฒนาฝีมือแรงงานให้กับพนักงานของบริษัท
    คิดเป็นจำนวนเกินกว่า 50% ของจำนวนพนักงานทั้งหมด ด้วยมีวัตถุประสงค์เพื่อเพิ่มความรู้
    ความสามารถ ทักษะ และทัศนคติต่อการปฏิบัติงานตามแนวนโยบายของทางภาครัฐด้วย

-   ในช่วงที่เกิดอุทกภัยหลายจังหวัดในภาดกลาง กรุงเทพมหานครและเขตปริมณฑล
    ซึ่งทำให้พนักงานของบริษัทบางส่วนได้รับความเดือดร้อนจากภัยน้ำท่วมดังกล่าว
    บริษัทได้พิจารณาให้เงินช่วยเหลือพนักงานเพื่อนำไปซ่อมแซมบ้านที่ถูกน้ำท่วม
    และจัดหาที่พักไว้ให้พนักงานที่บ้านน้ำท่วมไม่สะดวกในการเดินทางมาทำงาน

  3.3 ลูกค้า

บริษัทให้ความสำคัญในเรื่องความพึงพอใจของลูกค้าต่อการให้บริการด้านธุรกิจของบริษัท
จึงมุ่งมั่นที่จะพัฒนาระบบการให้บริการอย่างต่อเนื่อง
เพื่อตอบสนองความต้องการของลูกค้าให้มีประสิทธิภาพและประสิทธิผลเพิ่มขึ้นตลอดเวลา
โดยบริษัทได้กำหนดเป็นนโยบายเกี่ยวกับการปฏิบัติที่เป็นธรรมและรับผิดชอบต่อลูกค้าไว้อย่างชัดเจนในคู่มือจรรยาบรรณธุรกิจ
ซึ่งมีการเผยแพร่เป็นที่ทราบกันโดยทั่วไป

ในระยะกว่า 10 ปีที่ผ่านมาลูกค้าเก่าของบริษัทส่วนใหญ่ยังคงใช้บริการต่อเนื่องมาจนถึงปัจจุบัน
เนื่องจากบริษัทส่งมอบสินค้าและให้บริการที่มีคุณภาพ และมีประสิทธิภาพ สะดวก รวดเร็ว ซื่อสัตย์
มีความยืดหยุ่นในการให้บริการ ภายใต้เงื่อนไขและราคาที่เป็นธรรม
และปฏิบัติตามข้อตกลงที่ได้ทำไว้กับลูกค้าอย่างถูกต้องครบถ้วน
ภายใต้ข้อบังคับและกฎหมายอันเกี่ยวกับการประกอบวิชาชีพของบริษัท และไม่กระทำการใดๆ
อันเป็นการละเมิดหรือผิดสัญญากับลูกค้าของบริษัท
นอกจากสิทธิของลูกค้าตามสัญญาที่ได้ทำข้อตกลงกันแล้ว บริษัทยังคำนึงถึงความพึงพอใจของลูกค้าด้วย
โดยได้จัดให้มีการประเมินความพึงพอใจของลูกค้าเป็นประจำทุกปี และปรับปรุงบริการ
และพัฒนาบริการต่างๆ เพื่อให้เชื่อมโยงสอดคล้องกับมาตรฐานคุณภาพ ISO 9001:2008
ที่บริษัทได้รับ รวมทั้งได้จัดให้มีระบบและกระบวนการที่ให้ลูกค้าร้องเรียนเกี่ยวกับคุณภาพ ปริมาณ
ความปลอดภัยของสินค้าและบริการ

3.4 คู่ค้าและ/หรือเจ้าหนี้

บริษัทมีนโยบายในการปฏิบัติและรับผิดชอบต่อคู่ค้าและ/หรือเจ้าหนี้ทุกรายอย่างเท่าเทียม เสมอภาค
และเป็นธรรม โดยคำนึงถึงประโยชน์สูงสุดของบริษัท
และตั้งอยู่บนพื้นฐานของการได้ผลตอบแทนที่เป็นธรรมต่อทั้งสองฝ่าย ดังนี้

บริษัทมีการปฏิบัติต่อคู่ค้าอย่างเหมาะสม เป็นธรรม และเสมอภาค ไม่เรียก หรือไม่รับ
หรือจ่ายผลประโยชน์ใดๆ ที่ไม่สุจริตในทางการค้ากับคู่ค้า
และไม่ใช้วิจารณญาณหรือความสัมพันธ์ส่วนตัวเข้ามาตัดสิน
เพื่อให้มั่นใจว่าคู่ค้าทุกรายของบริษัทได้รับความเป็นธรรมอย่างเท่าเทียมกัน ปฏิบัติตามสัญญา
หรือเงื่อนไขต่างๆ ที่ตกลงกันไว้อย่างเคร่งครัด

มีการปฏิบัติต่อเจ้าหนี้ตามเงื่อนไขหรือข้อตกลงทางการค้า และหน้าที่ที่พึงมีต่อเจ้าหนี้
สร้างความไว้วางใจให้กับเจ้าหนี้ผ่านการบริหารงานอย่างมีจรรยาบรรณ
และอำนวยความสะดวกด้านข้อมูล ข่าวสาร
เพื่อสร้างความเข้าใจเกี่ยวกับสถานะทางการเงินของบริษัท

3.5 คู่แข่งทางการค้า

บริษัทปฏิบัติตามกรอบการแข่งขันทางการค้าที่สุจริต
โดยยึดมั่นในการดำเนินธุรกิจตามกรอบกติกาที่เป็นธรรม ภายใต้กรอบของกฎหมาย
และจรรยาบรรณบริษัท โดยไม่มีการกระทำในทางทุจริตอันเป็นผลร้ายต่อกัน
และไม่แสวงหาความลับทางการค้าของคู่แข่งหรือข้อมูลจำเพาะของคู่แข่งโดยวิธีการอันมิชอบด้วยกฎหมายหรือละเมิดข้อตกลงที่จะไม่เปิดเผยข้อมูลของคู่แข่งไม่ว่าจะได้จากลูกค้าหรือบุคคลอื่นโดยในปีที่ผ่านมาบริษัทไม่มีข้อพิพาทใดๆ
ในเรื่องที่เกี่ยวกับคู่แข่งทางการค้า

3.6 ความปลอดภัย อาชีวอนามัย สิ่งแวดล้อม สังคมและส่วนรวม

บริษัทมีนโยบายที่จะดำเนินธุรกิจโดยให้ความสำคัญและยึดมั่นในการดูแลรักษาสิ่งแวดล้อมและความปลอดภัย
อาชีวอนามัย ในการประกอบกิจกรรมต่างๆ อันเป็นธุรกิจของบริษัทเพื่อให้เกิดประโยชน์ต่อเศรษฐกิจ
สังคมและชุมชนดังนี้

ด้วยคลังสินค้าของบริษัทตั้งอยู่บริเวณริมแม่น้ำเจ้าพระยาบริษัทจึงได้ดูแลการปล่อยน้ำเสียลงในแม่น้ำโดยจัดทำบ่อพักเพื่อดักไขมันและบำบัดน้ำเสีย
มีการนำตัวอย่างน้ำจากจุดต่างๆ
ส่งไปตรวจสอบคุณภาพให้อยู่ในมาตรฐานโดยตรวจวัดค่าความเป็นกรด-ด่าง (Ph)
ความสกปรกในรูปของสารอินทรีย์ (BOD) ปริมาณสารแขวนลอย (Suspended Solids)
ปริมาณน้ำมันและไขมัน (Oil & Grease) ปริมาณไนเตรต-ไนโตรเจน (Nitrate-Nitrogen)
และปริมาณฟอตเฟต (Phosphate) และอื่นๆ เป็นประจำทุก 3 เดือน
และรายงานต่อหน่วยงานราชการที่เกี่ยวข้อง

ในด้านสังคมและชุมชนบริเวณใกล้เคียงกับบริษัท บริษัทได้มอบทุนเพื่อการศึกษา
และทุนในการจัดงานวันเด็กแห่งชาติให้กับโรงเรียนต่างๆ ในเขตอำเภอพระประแดง
และอำเภอพระสมุทรเจดีย์ เป็นประจำต่อเนื่องกันทุกปี
นอกจากนี้บริษัทได้จัดงบเป็นเงินบริจาคเพื่อช่วยเหลือสังคม
และพุทธศาสนาเป็นประจำต่อเนื่องกันทุกปีด้วยเช่นกัน สำหรับปี 2554
บริษัทได้ใช้เงินบริจาคช่วยเหลือรวมเป็นเงินทั้งสิ้น 129,000 บาท

นอกจากนี้บริษัทยังให้ความรู้แก่สถาบันการศึกษาต่างๆ
รวมถึงหน่วยงานของภาครัฐและเอกชนที่สนใจระบบคลังสินค้าอัตโนมัติ
โดยได้ให้เข้าเยี่ยมชมดูงานกิจการด้านคลังเอกสารอัตโนมัติของบริษัท ซึ่งระบบ Automated
Storage and Retrieval System เป็นเทคโนโลยีที่ทันสมัยที่สุดในทวีปเอเชีย
และเป็นแห่งแรกและแห่งเดียวในประเทศไทย สำหรับในปี 2554
มีหน่วยงานที่สนใจเข้าเยี่ยมชมดูงานคลังเอกสารอัตโนมัติระบบ.AS/RS..เช่น หอสมุด
คณะแพทยศาสตร์ศิริราชพยาบาล มหาวิทยาลัยมหิดล กองทุนบำเหน็จบำนาญข้าราชการ
การท่าเรือแห่งประเทศไทย กองบรรณสารและห้องสมุด สำนักปลัดกระทรวงการต่างประเทศ
สำนักงานสรรพากรพื้นที่กรุงเทพมหานคร นักศึกษามหาวิทยาลัยเทคโนโลยีตะวันออกจักรพงษ์ภูวนาถ
เป็นต้น

บริษัทมีนโยบายที่จะทำให้บริษัทเป็นองค์กรที่มี “บรรษัทบริบาล” (Corporate Social
Responsibility – CSR) ด้วยการดำเนินกิจกรรมภายในและภายนอกองค์กร
ที่มีการคำนึงถึงผลกระทบต่อสังคม
โดยการใช้ทรัพยากรที่มีอยู่ในองค์กรหรือทรัพยากรจากภายนอกองค์กร
ในอันที่จะทำให้อยู่ร่วมกันในสังคมได้อย่างเป็นปกติสุข ดังนั้น บริษัทจึงได้จัดกิจกรรมวัน ซีเอสอาร์
หรือ CSR DAY ขึ้นในสถานประกอบการ เมื่อวันที่ 26 กุมภาพันธ์ 2554
เพื่อเป็นการให้ความรู้ความเข้าใจในเรื่อง “บรรษัทบริบาล” (Corporate Social
Responsibility – CSR) แก่พนักงาน โดยมุ่งเน้นให้เกิด “กระบวนการมีส่วนร่วมของพนักงาน”
ซึ่งโครงการนี้ได้รับการสนับสนุนจากตลาดหลักทรัพย์แห่งประเทศไทย, สถาบันธุรกิจเพื่อสังคม
(CSR) และสถาบันไทยพัฒน์

และจากการจัดกิจกรรมวัน ซีเอสอาร์ดังกล่าว พนักงานของบริษัทได้เสนอกิจกรรมเพื่อสิ่งแวดล้อม
พนักงาน และสังคม ดังนี้ โครงการปลูกป่าชายเลน โครงการ Happy Work Happy Life และ
โครงการบริจาคสื่อการเรียนการสอนให้โรงเรียน ซึ่งบริษัทได้จัดโครงการปลูกป่าชายเลน ณ
ป้อมพระจุลจอมเกล้า จังหวัดสมุทรปราการ เมื่อวันที่ 10 กรกฎาคม 2554
ส่วนโครงการอื่นอยู่ระหว่างการดำเนินการ

ในด้านความปลอดภัย อาชีวอนามัย
บริษัทดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงาน ลูกค้า
และบุคคลผู้มาติดต่องานอยู่เสมอ
จึงได้มีการปรับปรุงตรวจเช็คระบบป้องกันภัยทั้งด้านอัคคีภัยและภัยจากทางน้ำอย่างสม่ำเสมอ
มีการวางแผนและฝึกอบรมระบบป้องกันอัคคีภัยให้กับพนักงานเป็นประจำทุกปี
รวมถึงว่าจ้างทีมวิศวกรรมควบคุมตามกฎหมายซึ่งผ่านการอบรมและขึ้นทะเบียนเป็นผู้ตรวจสอบอาคารและอุปกรณ์ให้มาดำเนินการตรวจสอบความมั่นคงแข็งแรงของอาคาร
ตรวจสอบระบบลิฟต์ ระบบไฟฟ้า ระบบปรับอากาศ ระบบสุขอนามัยและสิ่งแวดล้อม
ระบบป้องกันและระงับอัคคีภัย สมรรถนะของระบบและอุปกรณ์ต่างๆ ของอาคาร
ระบบบริหารจัดการความปลอดภัยในอาคาร เป็นประจำทุกปี
ซึ่งบริษัทได้รับใบรับรองการตรวจสอบอาคารจากหน่วยงานราชการมาตลอดจนถึงปัจจุบัน

4. การเปิดเผยข้อมูลและความโปร่งใส

การเปิดเผยข้อมูลที่ถูกต้อง ครบถ้วน ทันเวลา โปร่งใส
รวมถึงการเข้าถึงข้อมูลที่ทันต่อสถานการณ์อย่างเท่าเทียมกันนั้น เป็นหลักที่บริษัทต้องถือปฏิบัติ
ด้วยเชื่อมั่นว่าการได้รับความไว้วางใจจากผู้ถือหุ้น นักลงทุน
รวมถึงทุกฝ่ายที่เกี่ยวข้องเป็นปัจจัยสนับสนุนมูลค่าเพิ่มให้กับบริษัททั้งในระยะสั้นและระยะยาวคณะกรรมการจึงต้องดูแลและกำหนดแนวทางปฏิบัติที่ดีเพื่อสื่อสารและนำเสนอข่าวและข้อมูลได้ง่าย
มีความเท่าเทียมกันและน่าเชื่อถือดังนี้

4.1 ข้อมูลทางการเงินที่สำคัญและเพียงพอ เป็นไปตามมาตรฐานการบัญชีที่รับรองโดยทั่วไป
และผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีอิสระ
และข้อมูลที่มิใช่งบการเงินตามข้อกำหนดของกฎหมายที่เกี่ยวข้องอย่างถูกต้อง ครบถ้วน ทันเวลา
และโปร่งใส ผ่านช่องทางของตลาดหลักทรัพย์แห่งประเทศไทย

นอกจากนี้ยังจัดให้มีการรายงานความรับผิดชอบของคณะกรรมการต่อรายงานทางการเงิน
แสดงควบคู่ไปกับรายงานของผู้สอบบัญชี ซึ่งมีเนื้อหารับรองการปฏิบัติตามหลักการบัญชี
และมีรายงานทางการเงินที่มีข้อมูลถูกต้องครบถ้วน เป็นจริงตามมาตรฐานการบัญชี
โดยให้ท่านประธานกรรมการบริษัท และกรรมการผู้จัดการเป็นผู้ลงนามรับรอง

4.2
นอกจากการให้เผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์แห่งประเทศไทย
ทั้งแบบแสดงรายการข้อมูลประจำปี (แบบ 56-1) และรายงานประจำปี (56-2) แล้ว
กำหนดให้มีการเผยแพร่ข้อมูลทั้งภาษาไทยและอังกฤษผ่านช่องทางอื่นๆ ด้วย เช่น เว็บไซต์ของบริษัท
และปรับปรุงข้อมูลให้เป็นปัจจุบันอย่างสม่ำเสมอ

3.  นโยบายการกำกับดูแลกิจการและคู่มือจริยธรรมธุรกิจ
    และข้อพึงปฏิบัติในการทำงานที่คณะกรรมการบริษัทได้ให้ความเห็นชอบ
    โดยเปิดเผยไว้บนเว็บไซต์ของบริษัท
    เพื่อให้ผู้ถือหุ้นหรือผู้ที่สนใจเข้าไปศึกษาข้อมูลได้ตลอดเวลา

4.  โครงสร้างการถือหุ้นที่มีความชัดเจนและโปร่งใสโดยแจกแจงโครงสร้างที่แสดงถึงผู้ถือหุ้นรายใหญ่และสัดส่วนของผู้ถือหุ้นส่วนน้อย

5.  เปิดเผยโครงสร้างการดำเนินงานและการลงทุนในบริษัทย่อยอย่างชัดเจน

6.  เปิดเผยข้อมูลค่าตอบแทนกรรมการและผู้บริหารระดับสูงที่สะท้อนภาระหน้าที่และความรับผิดชอบ
    รวมทั้งรูปแบบหรือลักษณะของค่าตอบแทน
    รวมถึงค่าตอบแทนที่ได้รับจากการเป็นกรรมการของบริษัทย่อยด้วย

7.  กำหนดให้กรรมการและผู้บริหารต้องรายงานการมีส่วนได้เสียของตน
    และบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัท หรือบริษัทย่อย
    ตามหลักเกณฑ์เงื่อนไขข้อกำหนด พรบ. บริษัทมหาชน และ พรบ.
    หลักทรัพย์และตลาดหลักทรัพย์ ให้บริษัททราบโดยผ่านเลขานุการบริษัท
    เพื่อทำการเก็บรักษาและรวบรวมเสนอให้ประธานกรรมการบริษัทและประธานกรรมการตรวจสอบทราบภายใน
    7 วันทำการ นับแต่วันที่บริษัทได้รับรายงานนั้น

8.  เปิดเผยบทบาทและหน้าที่ของคณะกรรมการชุดย่อย
    จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมาและความเห็นจากการทำหน้าที่

9.  เปิดเผยข้อมูลเกี่ยวกับการถือหุ้นของกรรมการและผู้บริหาร

10. ในรอบปีที่ผ่านมา บริษัทมิได้ถูกสำนักงาน ก.ล.ต. หรือตลาดหลักทรัพย์ฯ
    ดำเนินการเนื่องมาจากการเปิดเผยข้อมูลไม่เป็นไปตามข้อกำหนด

ทั้งนี้ บริษัทยังไม่จัดตั้งหน่วยงานด้านผู้ลงทุนสัมพันธ์ขึ้นมาเฉพาะ แต่ได้มอบหมายให้นายสัมฤทธิ์
ตันติดิลกกุล กรรมการผู้จัดการและเลขานุการบริษัท นายเจริญ บุญมโนทรัพย์
ผู้จัดการฝ่ายบัญชีและการเงิน และนางพัชรี บุนนาค ผู้จัดการอาวุโสฝ่ายปฏิบัติการ
ทำหน้าที่ติดต่อสื่อสารกับผู้ลงทุนทุกสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่ โทร 02-318-5514-5, 02-314-0412,
02-314-3132

WebSite :www.subsrithai.co.th หรือ WebSite :www.subsrithai.com

E-mail address: sst@subsrithai.co.th, patcharee@subsrithai.co.th

5.  ความรับผิดชอบของคณะกรรมการ

คณะกรรมการของบริษัทประกอบไปด้วยบุคคลผู้ที่มีความรู้ความสามารถ มีประสบการณ์
และมีจริยธรรมในการดำเนินธุรกิจ ไม่เคยมีประวัติเสียหาย
หรือประวัติต้องห้ามตามประกาศของสำนักงานคณะกรรมการกำกับหลักทรัพย์และตลาดหลักทรัพย์
มีภาวะการเป็นผู้นำสามารถควบคุมการดำเนินงานของฝ่ายจัดการ กำหนดวิสัยทัศน์ร่วมกับฝ่ายจัดการ
มีความเป็นอิสระในการตัดสินใจ
ปฏิบัติหน้าที่ด้วยความระมัดระวังและรอบคอบด้วยทักษะและความซื่อสัตย์สุจริตเพื่อประโยชน์สูงสุดของบริษัทและเป็นธรรมต่อผู้ถือหุ้น
ด้วยข้อมูลที่ถูกต้องและครบถ้วน

คณะกรรมการบริษัทต้องอุทิศเวลาและทุ่มเทให้ความสนใจในธุรกิจของบริษัทอย่างเต็มที่เพื่อจะได้ทราบถึงโอกาส
ความเสี่ยง และประเด็นทางธุรกิจ
และพร้อมที่จะเข้าร่วมประชุมของบริษัทเสมอเพื่อพิจารณาและเสนอความคิดเห็นในประเด็นต่างๆ

  5.1 โครงสร้างและคุณสมบัติของคณะกรรมการ

5.1.1 คณะกรรมการบริษัท ณ วันที่ 31 ธันวาคม 2554 ประกอบด้วยกรรมการทั้งสิ้น 10 ท่าน
วาระการดำรงตำแหน่งของกรรมการคือ คราวละ 3 ปี
ซึ่งเป็นโครงสร้างกรรมการที่เหมาะสมกับขนาดของบริษัท ประกอบด้วย

  - กรรมการอิสระจำนวน 4 ท่าน ซึ่งคิดเป็น 1 ใน 3 ของกรรมการทั้งคณะ
  และหนึ่งในกรรมการอิสระเป็นประธานกรรมการบริษัทซึ่งไม่เป็นบุคคลเดียวกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  - กรรมการที่เป็นผู้บริหาร (Executive Director) 3 ท่าน

  - กรรมการที่มิได้เป็นผู้บริหาร (Non- Executive Director) 7 ท่าน

  - กรรมการที่มีอำนาจลงนามผูกพันบริษัท 4 ท่าน (ลงนาม 2/4 ท่าน)

รายละเอียดของประวัติ คุณวุฒิ ประสบการณ์ การถือหุ้น
ดูได้จากหัวข้อเรื่องรายละเอียดเกี่ยวกับผู้บริหารและผู้มีอำนาจควบคุมบริษัท ในหน้า 84-92

5.1.2
ประธานกรรมการและคณะกรรมการตรวจสอบเป็นกรรมการอิสระตามความหมายของตลาดหลักทรัพย์แห่งประเทศไทยและสำนักงานคณะกรรมการ
ก.ล.ต. และไม่มีความสัมพันธ์ใด ๆ กับฝ่ายบริหาร

3.  บริษัทมีการกำหนดคุณสมบัติของ “กรรมการอิสระ”
    ซึ่งเข้มงวดกว่าข้อกำหนดขั้นต่ำของสำนักงานคณะกรรมการ ก.ล.ต.
    และตลาดหลักทรัพย์แห่งประเทศไทยในเรื่องการถือหุ้นของบริษัท
    โดยได้เปิดเผยไว้ในแบบแสดงรายการข้อมูลประจำปีหัวข้อ “การจัดการ”

4.  คณะกรรมการบริษัทได้มีการแต่งตั้งเลขานุการบริษัท
    ซึ่งมีหน้าที่ให้ข้อมูลและคำแนะนำด้านกฎหมายและกฎเกณฑ์ต่างๆ ที่คณะกรรมการจะต้องทราบ
    รวมถึงหน้าที่ในการดูแลกิจกรรมของคณะกรรมการและประสานงานให้มีการปฏิบัติตามมติคณะกรรมการอย่างเคร่งครัด

ตารางแสดงประเภทของกรรมการ

+-------------------------+--------+-------------+--------+----------+
| ชื่อ - นามสกุล             | ป      |             |        |          |
|                         | ระเภทก |             |        |          |
|                         | รรมการ |             |        |          |
+-------------------------+--------+-------------+--------+----------+
|                         | ตัวแทน  | กรรมการที่ไม  | กรรมก  | ก        |
|                         |        | ่ได้เป็นผู้บริหาร | ารอิสระ | รรมการที่เ |
|                         | ผู้ถือหุ้น  |             |        | ป็นผู้บริหาร |
+-------------------------+--------+-------------+--------+----------+
| 1. นายแก้วขวัญ วัชโรทัย     | /      | /           | /      |          |
+-------------------------+--------+-------------+--------+----------+
| 2. นายสมโภชน์ อินทรานุกูล   | /      | /           | /      |          |
+-------------------------+--------+-------------+--------+----------+
| 3. นางจิตรา ถาวระ        | /      | /           | /      |          |
+-------------------------+--------+-------------+--------+----------+
| 4. นายสุรพงษ์ ไพสิฐพัฒนพงษ์  | /      | /           | /      |          |
+-------------------------+--------+-------------+--------+----------+
| 5. นายศุภสิทธิ์ สุขะนินทร์     | /      |             |        | /        |
+-------------------------+--------+-------------+--------+----------+
| 6. นายปิลัญชัย ประดับพงศ์    | /      |             |        | /        |
+-------------------------+--------+-------------+--------+----------+
| 7. นายสัมฤทธิ์ ตันติดิลกกุล    | /      |             |        | /        |
+-------------------------+--------+-------------+--------+----------+
| 8. นางอินทิรา สุขะนินทร์     | /      | /           |        |          |
+-------------------------+--------+-------------+--------+----------+
| 9. นางสาวดวงดาว         | /      | /           |        |          |
| ชินธรรมมิตร์               |        |             |        |          |
+-------------------------+--------+-------------+--------+----------+
| 10. นางสาวดวงแข         | /      | /           |        |          |
| ชินธรรมมิตร์               |        |             |        |          |
+-------------------------+--------+-------------+--------+----------+
| รวม                     | 10     | 7           | 4      | 3        |
+-------------------------+--------+-------------+--------+----------+

  5.2 คณะกรรมการชุดย่อย

คณะกรรมการบริษัทได้แต่งตั้งกรรมการจำนวนหนึ่งจากคณะกรรมการบริษัท
ซึ่งมีคุณสมบัติและความรู้ความเชี่ยวชาญที่เหมาะสม
เป็นกรรมการในคณะกรรมการย่อยที่คณะกรรมการบริษัทได้จัดตั้งขึ้น
เพื่อให้ทำหน้าที่กลั่นกรองและตรวจสอบในเรื่องสำคัญและเกิดขึ้นเป็นประจำ ซึ่งต้องดูแลอย่างใกล้ชิด
สม่ำเสมอ เพื่อเพิ่มประสิทธิภาพในการติดตามและควบคุมการดำเนินงานให้คณะกรรมการบริษัท
อันได้แก่ คณะกรรมการบริหาร และคณะกรรมการตรวจสอบ
โดยกำหนดให้ฝ่ายบริหารเข้าร่วมประชุมชี้แจงและจัดทำรายงานเสนอได้ตามที่เห็นสมควร

อนึ่ง ขณะนี้บริษัทยังไม่มีการแต่งตั้งคณะกรรมการสรรหา คณะกรรมการกำหนดค่าตอบแทนกรรมการ
เนื่องจากองค์กรของบริษัทเป็นองค์กรขนาดเล็ก การแต่งตั้งกรรมการหลายชุดจึงยังไม่เหมาะสม
และการควบคุมการตรวจสอบของบริษัทสามารถกระทำได้ง่ายโดยใช้วิธีให้มีการรายงานตามความรับผิดชอบของแต่ละหน่วยงานอยู่ตลอดเวลา
ซึ่งหากต่อไปในอนาคตบริษัทมีการขยายองค์กร
บริษัทจะต้องดำเนินการตามแนวทางของตลาดหลักทรัพย์แห่งประเทศไทยให้ครบถ้วนสมบูรณ์

สำหรับรายละเอียดบทบาท หน้าที่ ความรับผิดชอบ องค์ประกอบ คุณสมบัติ
และการรายงานต่อคณะกรรมการ อยู่ในหัวข้อการจัดการ, คณะกรรมการบริหาร,
คณะกรรมการตรวจสอบ

  5.3 บทบาทหน้าที่และความรับผิดชอบของคณะกรรมการ

รายละเอียดบทบาท หน้าที่ ความรับผิดชอบของคณะกรรมการ
ได้เปิดเผยไว้ในแบบแสดงรายการข้อมูลประจำปีหัวข้อ การจัดการ “อำนาจหน้าที่ ความรับผิดชอบ
และจรรยาบรรณ”

  5.4 การประชุมคณะกรรมการ

คณะกรรมการกำหนดให้มีการประชุมอย่างน้อยทุกๆ 3 เดือน
และให้มีการประชุมพิเศษเพิ่มตามความจำเป็น

การนัดหมายประชุมให้เลขานุการบริษัททำหน้าที่ประสานงานนัดหมายกรรมการทุกท่านล่วงหน้าอย่างน้อย
1 เดือน และให้จัดทำเป็นหนังสือเชิญประชุมโดยกำหนดวาระ วัน เวลา
และสถานที่ประชุมพร้อมเอกสารประกอบการพิจารณาให้ชัดเจน
และแจ้งให้ทราบล่วงหน้าก่อนการประชุมอย่างน้อย 7 วัน
เพื่อให้กรรมการได้มีเวลาในการพิจารณาศึกษาข้อมูลอย่างเพียงพอ
เว้นแต่ในกรณีเร่งด่วนให้สามารถแจ้งโดยวิธีอื่นได้ตามที่กรรมการจะสามารถรับทราบได้

องค์ประชุมของคณะกรรมการบริษัทคือต้องมีกรรมการเข้าร่วมประชุมไม่น้อยกว่าครึ่งหนึ่งของจำนวนกรรมการทั้งหมด

ในที่ประชุม ประธานทำหน้าที่ดำเนินการประชุมตามวาระที่แจ้งไว้
และสรุปประเด็นเรื่องในวาระการประชุมเพื่อการพิจารณาของกรรมการ
พร้อมประมวลความเห็นและสรุปมติที่ประชุม
โดยเปิดโอกาสให้กรรมการแต่ละคนแสดงความคิดเห็นได้อย่างเต็มที่
เว้นแต่กรรมการผู้มีส่วนได้เสียในเรื่องที่พิจารณา
ประธานต้องเชิญออกจากที่ประชุมระหว่างการพิจารณาในเรื่องนั้นๆ

ในการพิจารณาเรื่องหนึ่งเรื่องใด กรรมการมีสิทธิ์ขอดูเอกสารที่เกี่ยวข้อง
พร้อมทั้งขอให้ฝ่ายบริหารชี้แจงรายละเอียดข้อมูลเพิ่มเติมได้

การลงมติให้ใช้คะแนนเสียงข้างมาก
และหากมีกรรมการคัดค้านมติดังกล่าวให้บันทึกคำคัดค้านนั้นไว้ในรายงานการประชุมด้วย
อนึ่งกรรมการผู้มีส่วนได้เสียในเรื่องนั้นๆ ให้งดออกเสียง

โดยในปี 2554 ที่ผ่านมา คณะกรรมการบริษัทมีการประชุมตามวาระปกติจำนวน 5 ครั้ง
ในแต่ละครั้งมีกรรมการเข้าร่วมประชุมเกินกว่า 75% ทุกครั้ง
เพื่อร่วมพิจารณาและติดตามการทำงานของฝ่ายบริหารให้ดำเนินการตามที่ได้ให้นโยบายไว้
ติดตามแผนการดำเนินธุรกิจของบริษัทและงบประมาณของบริษัท
รวมทั้งได้ร่วมพิจารณาและพัฒนาปรับปรุงโครงการสำคัญๆ ที่ฝ่ายบริหารนำเสนอ รายละเอียด
ดูจากตารางการเข้าประชุมของกรรมการแต่ละคณะปี 2554 หน้า 61-62

การเข้าประชุมของคณะกรรมการบริษัทแต่ละคณะ ในปี 2554 (1 มกราคม -31 ธันวาคม 2554)

+---------------------+---------------+----------+----------+---------+
| ชื่อ - นามสกุล         | ตำแหน่ง        | กา       |          |         |
|                     |               | รประชุมคณ |          |         |
|                     |               | ะกรรมการ |          |         |
|                     |               | ในปี 2554 |          |         |
+---------------------+---------------+----------+----------+---------+
|                     |               | คณะกรร   | คณะกรรม  | คณะ     |
|                     |               | มการบริษัท | การบริหาร | กรรมการ |
|                     |               |          |          | ตรวจสอบ |
|                     |               | รวม 5    | รวม 4    |         |
|                     |               | ครั้ง      | ครั้ง      | รวม 4   |
|                     |               |          |          | ครั้ง     |
+---------------------+---------------+----------+----------+---------+
| 1. นายแก้วขวัญ วัชโรทัย | ประธ          | 4/5      |          |         |
|                     | านกรรมการบริษัท |          |          |         |
+---------------------+---------------+----------+----------+---------+
| 2. นายสมโภชน์        | กรรมการบริษัท   | 5/5      |          | 4/4     |
| อินทรานุกูล            | และประธานก    |          |          |         |
|                     | รรมการตรวจสอบ |          |          |         |
+---------------------+---------------+----------+----------+---------+
| 3. นางจิตรา ถาวระ    | กรรมการบริษัท   | 3/5      |          | 4/4     |
|                     | และก          |          |          |         |
|                     | รรมการตรวจสอบ |          |          |         |
+---------------------+---------------+----------+----------+---------+
| 4. นายสุรพงษ์         | กร            | 4/5      |          | 3/4     |
| ไพสิฐพัฒนพงษ์          | รมการบริษัทและก |          |          |         |
|                     | รรมการตรวจสอบ |          |          |         |
+---------------------+---------------+----------+----------+---------+
| 5. นายศุภสิทธิ์ สุขะนินทร์ | กรรมการบริษัท   | 5/5      | 4/4      |         |
|                     | และประธา      |          |          |         |
|                     | นกรรมการบริหาร |          |          |         |
+---------------------+---------------+----------+----------+---------+
| 6. นายปิลัญชัย         | กรรมการบริษัท   | 5/5      | 4/4      |         |
| ประดับพงศ์            | และรองประธา   |          |          |         |
|                     | นกรรมการบริหาร |          |          |         |
+---------------------+---------------+----------+----------+---------+
| 7. นายสัมฤทธิ์         | กรรมการผู้จัดการ | 5/5      | 4/4      |         |
| ตันติดิลกกุล            | แล            |          |          |         |
|                     | ะกรรมการบริหาร |          |          |         |
+---------------------+---------------+----------+----------+---------+
| 8. นางอินทิรา สุขะนินทร์ | กรรมการบริษัท   | 5/5      |          |         |
+---------------------+---------------+----------+----------+---------+
| 9. นางสาวดวงดาว     | กรรมการบริษัท   | 4/5      |          |         |
| ชินธรรมมิตร์           |               |          |          |         |
+---------------------+---------------+----------+----------+---------+
| 10. นางสาวดวงแข     | กรรมการบริษัท   | 5/5      |          |         |
| ชินธรรมมิตร์           |               |          |          |         |
+---------------------+---------------+----------+----------+---------+

  5.5 เลขานุการบริษัท

คณะกรรมการได้จัดให้มีเลขานุการบริษัท ทำหน้าที่ให้ข้อมูลและคำแนะนำ
ข้อกฎหมายและกฎเกณฑ์ต่างๆ ซึ่งคณะกรรมการจะต้องทราบและปฏิบัติ ประสานงาน
และจัดเตรียมระเบียบวาระการประชุม จัดทำและเก็บรักษาทะเบียนกรรมการ
จัดทำหนังสือเชิญประชุม เอกสารการประชุม
แจ้งกรรมการล่วงหน้าก่อนการประชุมเป็นเวลาเพียงพอสำหรับการศึกษาและพิจารณาเรื่องที่จะประชุมเพื่อให้ความเห็นและออกเสียงลงคะแนน
ดูแลและจัดการประชุมให้ดำเนินการได้ด้วยดี และเป็นไปตามข้อกฎหมายและข้อบังคับของบริษัท
จดรายงานการประชุม จัดเก็บรายงานการประชุมและเอกสารเกี่ยวกับการประชุม รายงานประจำปี
และรายงานการมีส่วนได้เสียที่รายงานโดยกรรมการและผู้บริหาร
โดยสำเนาส่งให้ประธานกรรมการบริษัท และประธานกรรมการตรวจสอบทราบภายใน 7
วันทำการนับแต่วันที่บริษัทได้รับรายงานนั้น
ประสานงานให้มีการปฏิบัติตามนโยบายการกำกับดูแลกิจการที่บริษัทประกาศใช้
พร้อมทั้งดำเนินการอื่นๆ ตามที่คณะกรรมการกำกับตลาดทุนประกาศกำหนด

ทั้งนี้เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์
รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับของบริษัท มติคณะกรรมการ
ตลอดจนมติที่ประชุมผู้ถือหุ้น

  5.6 ค่าตอบแทนของกรรมการและผู้บริหาร

- ค่าตอบแทนกรรมการ :

ด้วยค่าตอบแทนเป็นเรื่องเกี่ยวกับผลประโยชน์ของกรรมการโดยตรง
ดังนั้นกรรมการจึงไม่สามารถอนุมัติค่าตอบแทนของตนเองได้
คณะกรรมการต้องจัดให้มีกระบวนการกำหนดค่าตอบแทนที่โปร่งใสและขอความเห็นชอบจากที่ประชุมผู้ถือหุ้นทุกปี
ในระดับที่เหมาะสมและเพียงพอที่จะจูงใจและรักษากรรมการที่มีคุณภาพตามที่ต้องการ

ในปี 2554 ค่าตอบแทนกรรมการบริษัทจำนวน 10 คน
ในรูปค่าตอบแทนกรรมการและเงินสะสมเข้าโครงการ EJIP เป็นเงิน 10,744,000.- บาท
ค่าตอบแทนกรรมการบริหาร 3 คน ในรูปค่าตอบแทนกรรมการและเงินสะสมเข้าโครงการ EJIP
เป็นเงิน 4,762,000.- บาท มีรายละเอียดค่าตอบแทนดังนี้

+-----------------------------+-----------------------+----------+----+
| 1.นายแก้วขวัญ วัชโรทัย          | ประธานกรรมการบริษัท     | 96       | บ  |
|                             |                       | 2,000.00 | าท |
+-----------------------------+-----------------------+----------+----+
| 2.นายสมโภชน์ อินทรานุกูล        | ประธานกรรมการตรวจสอบ  | 90       | บ  |
|                             | ,                     | 2,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 3.นายสุรพงษ์ ไพสิฐพัฒนพงษ์       | กรรมการตรวจสอบ,       | 80       | บ  |
|                             |                       | 2,000.00 | าท |
|                             | กรรมการบริษัท           |          |    |
+-----------------------------+-----------------------+----------+----+
| 4.นางจิตรา ถาวระ             | กรรมการตรวจสอบ,       | 80       | บ  |
|                             |                       | 2,000.00 | าท |
|                             | กรรมการบริษัท           |          |    |
+-----------------------------+-----------------------+----------+----+
| 5.นายศุภสิทธิ์ สุขะนินทร์          | ประธานกรรมการบริหาร,   | 3,39     | บ  |
|                             |                       | 8,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 6.นายปิลัญชัย ประดับพงศ์         | รองประธานกรรมการบริหาร | 1,15     | บ  |
|                             | ,                     | 0,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 7.นางอินทิรา สุขะนินทร์          | กรรมการบริษัท           | 65       | บ  |
|                             |                       | 0,000.00 | าท |
+-----------------------------+-----------------------+----------+----+
| 8.นางสาวดวงดาว ชินธรรมมิตร์    | กรรมการบริษัท           | 65       | บ  |
|                             |                       | 0,000.00 | าท |
+-----------------------------+-----------------------+----------+----+
| 9.นางสาวดวงแข ชินธรรมมิตร์     | กรรมการบริษัท           | 65       | บ  |
|                             |                       | 0,000.00 | าท |
+-----------------------------+-----------------------+----------+----+
| 10.นายสัมฤทธิ์ ตันติดิลกกุล        | กรรมการบริษัท,          | 77       | บ  |
|                             | กรรมการบริหาร          | 8,000.00 | าท |
+-----------------------------+-----------------------+----------+----+
|                             |                       |          |    |
+-----------------------------+-----------------------+----------+----+

- ค่าตอบแทนผู้บริหาร :

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
โดยคณะกรรมการบริหารเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติขั้นสุดท้าย
ซึ่งในปี 2554 ค่าตอบแทนผู้บริหาร 7 คน ประกอบด้วยเงินเดือน ค่าครองชีพ ค่าครองชีพพิเศษ
เงินสมทบกองทุนสำรองเลี้ยงชีพ เงินสะสมเข้าโครงการ EJIP และ
ผลประโยชน์ระยะยาวของพนักงาน รวมเป็นเงินทั้งสิ้น 18,378.837 บาท

  5.7 การประเมินผลการปฏิบัติงาน และการพัฒนาความรู้

5.7.1 การประเมินผลการปฏิบัติงานของกรรมการ และกรรมการผู้จัดการ

ในปี 2554 บริษัทได้จัดทำแบบประเมินตนเองของคณะกรรมการ (Self-assessment)
เพื่อนำผลการประเมินมาวิเคราะห์ และปรับปรุงประสิทธิภาพการทำงานของคณะกรรมการต่อไป
และบริษัทได้จัดทำแบบประเมินการปฏิบัติงานของกรรมการผู้จัดการ
เพื่อให้กรรมการแต่ละท่านประเมินผลการปฏิบัติงานของกรรมการผู้จัดการด้วย
เนื่องจากกรรมการผู้จัดการเป็นผู้รับผิดชอบในการบริหารงานให้เป็นไปตามนโยบายของคณะกรรมการบริษัท
ซึ่งผลการประเมินตนเองของคณะกรรมการ และผลการประเมินการปฏิบัติงานของกรรมการผู้จัดการ
อยู่ในเกณฑ์ดี

5.7.2 บริษัทส่งเสริมและอำนวยความสะดวกให้ผู้เกี่ยวข้องในระบบการกำกับดูแลกิจการของบริษัท
เช่น กรรมการ กรรมการตรวจสอบ ผู้บริหาร เลขานุการบริษัท
ได้เข้ารับการอบรมหรือสัมมนาในเรื่องต่างๆ ที่เกี่ยวข้องอย่างสม่ำเสมอ
โดยเฉพาะการอบรมที่จัดขึ้นโดยสมาคมส่งเสริมสถาบันกรรมการบริษัทไทย (IOD)
ทั้งนี้เพื่อให้ผู้เกี่ยวข้องทุกฝ่ายของบริษัทมีความรู้ความเข้าใจในบทบาทหน้าที่อย่างแท้จริงและมีการปรับปรุงการปฏิบัติงานอย่างต่อเนื่อง
ปัจจุบันกรรมการได้เข้าอบรมในหลักสูตร Director Accreditation Program (DAP)
และหลักสูตร Director Certification Program (DCP) ของ
สมาคมส่งเสริมสถาบันกรรมการบริษัทไทย (IOD) รวมถึงหลักสูตรต่างๆ ที่เป็นความรู้ใหม่ๆ
ที่จัดขึ้นโดยตลาดหลักทรัพย์แห่งประเทศไทย และสถาบันวิชาชีพต่างๆ เช่น ในปี 2554
บริษัทได้จัดอบรมเรื่อง มาตรฐานการบัญชีระหว่างประเทศ (IFRS) ให้กับกรรมการ ผู้บริหาร
และพนักงานบัญชี เพื่อเป็นการพัฒนาความรู้ความเข้าใจของพนักงาน ผู้บริหาร
กรรมการในการปฏิบัติตามมาตรฐานการบัญชี TFRS และ/หรือ TAS
(มาตรฐานการบัญชีที่ได้รับการปรับปรุงแก้ไขใหม่) ซึ่งเป็นข้อกำหนดตามกฎหมาย

5.7.3
บริษัทได้จัดให้มีเอกสารและข้อมูลที่เป็นประโยชน์ต่อการปฏิบัติหน้าที่กรณีมีกรรมการหรือผู้บริหารเข้าใหม่

[]